Ministrstvo za delo, družino, socialne zadeve in enake možnosti

g. Luka Mesec, minister

Štukljeva cesta 44

1000 Ljubljana

gp.mddsz@gov.si

Ljubljana, 23.6.2022

**ZADEVA: Poziv delodajalskih združenj in zbornic k takojšnji vzpostavitvi tripartitnega socialnega dialoga**

Spoštovani minister, g. Mesec,

Na vas se obračamo **na podlagi objavljenega odziva Ministrstva za delo, družino, socialne zadeve in enake možnosti na spletni strani Vlade RS dne 21.6.2022**, da se strinjate z oceno Delavske svetovalnice, *»da gre pri zaposlovanju tujih državljanov v Sloveniji za sužnjelastniške prakse, ki jim v Sloveniji ni mesta«* ter ob tem sporočate, *»da bo ministrstvo okrepilo aktivnosti za spremembo obstoječega Sporazuma o zaposlovanju med Slovenijo in Bosno in Hercegovino in s tem odpravo določbe, po kateri mora biti prvo leto zaposlitve delavec migrant zaposlen pri delodajalcu, ki je vložil vlogo za izdajo dovoljenja za zaposlitev na slovenskem trgu dela«.*

Predstavniki delodajalskih organizacij, članic Ekonomsko socialnega sveta (ESS), **vas ponovno pozivamo k takojšnji vzpostavitvi tripartitnega socialnega dialoga v okviru ESS**, kjer bomo v partnerstvu obravnavali tovrstne teme, ki se neposredno nanašajo na delovanje ne le zaposlenih, temveč tudi delodajalcev.

V duhu korektnega tripartitnega socialnega dialoga vas **pozivamo tudi, da sprememb, ki bodo vplivale na trg dela, ne rešujete preko medijev, temveč v okviru dialoga** z reprezentativnimi delodajalci in sindikati, kot so vse stranke koalicije obljubljale v predvolilnem času.

S spoštovanjem,

Združenje delodajalcev Slovenije Gospodarska zbornica Slovenije

Jože Smole, generalni sekretar Mitja Gorenšček, izvršni direktor

Trgovinska zbornica Slovenije Obrtno-podjetniška zbornica Slovenije

Mija Lapornik, izvršna direktorica Danijel Lamperger, direktor

Združenje delodajalcev obrti in podjetnikov Slovenije Nataša Cvetek, generalna sekretarka

*V vednost:*

* *dr. Robert Golob, predsednik Vlade RS*
* *g. Matjaž Han, minister za gospodarski razvoj in tehnologijo*